stanford-oval/wikipedia huggingface dataset:
Abraham Maslow
Ura

Wisconsinin yliopistossa Maslow pääsi kokeellisen psykologian huippunimen Harry Harlow’n tohtoriopiskelijaksi. Tohtoriksi Maslow väitteli vuonna 1934 ja jäi sen jälkeen opettamaan Wisconsiniin. Hän lähti 1935 Carnegie-stipendin turvin Columbian yliopistoon, missä hän oli noin 18 kuukauden ajan ja työskenteli Edward Thorndiken kanssa.
Thorndike antoi Maslow’lle luvan tutkia ihmisen seksuaalisuutta. Hän oli tutkijana Brooklyn Collegessa 1937–1951, ja vuosien 1937–1942 aikana hän julkaisi useita artikkeleita naisen seksuaalisuudesta. Tutkimustensa lisäksi Maslow toimi Brooklyn Collegessa päätoimisena opettajana. Brooklynissä hän pyrki ensimmäisen kerran inhimillistämään psykologiaa, mutta hänen teoriansa hylättiin, koska niitä pidettiin liian omalaatuisina ja ne olivat turhan kaukana psykologian valtavirran behaviorismista.
Maslow sai sydänkohtauksen 1947 ja joutui sairauslomalle. Toivuttuaan hän palasi 1949 Brooklyniin, jossa vietti vuoteen 1951, jolloin lähti Brandeisin yliopistoon. Siellä hän toimi psykologian osaston puheenjohtajana. Brandeisissa Maslow pystyi hoimaan teoriaansa ja julkaisi niistä suosittuja kirjoja. Merkittävimmät olivat Motivation and Personality (1954) ja Toward a Psychology of Being (1962).
Maslow valittiin heinäkuussa 1966 American Psychological Associationin puheenjohtajaksi. Heikkenevän terveytensä takia hän jätti opetustyöt 1968. Saga Administrative Corporation tarjosi hänelle pian tämän jälkeen stipendin, jonka hän otti vastaan. Maslow oli tyytyväinen uuteen asemaansa. Hän kuoli pari vuotta myöhemmin, 8. heinäkuuta 1970 saatuaan sydänkohtauksen hölkkälenkillä.
Yksityiselämä

Maslow meni 31. joulukuuta 1928 naimisiin serkkunsa Bertha Goodmanin kanssa. Bertha oli ollut hänen pitkäaikainen rakkaansa, ja he olivat naimisissa Maslow’n kuolemaa saakka. He saivat kaksi tytärtä, Annin ja Ellenin.
Tutkimukset ja vaikutus

Maslow koki, että psykologia oli aiemmin keskittynyt vain ihmisen kielteisiin ja eläimellisiin piirteisiin, ja hän uskoi pystyvänsä tekemään teorian ihmisen motivaatiosta. Merkittävimmissä töissään Motivation and Personality ja Toward a Psychology of Being Maslow väitti, että jokaisella henkilöllä on niin sanottu tarvehierarkia, joka alkaa fysiologisista perustarpeista ja päättyy itsensä toteuttamisen tarpeeseen. Ihminen pystyy nousemaan korkeamman tarpeen tasolla vain, jos sitä alempana olevan tarpeen tasot ovat tyydytetty. Maslow’n mukaan hierarkian alimmalla tasolla ovat ruoka, juoma ja seksuaalisuus. Toisella tasolla ovat turvallisuuteen liittyvät tarpeet, sen yläpuolella sosiaaliset tarpeet ja vasta sitten itsensä toteuttamisen tarpeet.
Maslow’n arvostamat antropologi Ruth Benedict ja hahmopsykologi Max Wertheimer olivat hänen mallihenkilöitään itsensä toteuttamisesta. Heidän lisäkseen Maslow tutki muun muassa fyysikko Albert Einsteinia, ihmisoikeusaktivisti Eleanor Rooseveltia ja tieteilijä George Washington Carveria. Hän yleisti heidän pohjaltaan, että itseänsä toteuttavat henkilöt pystyvät keskittymään ulkopuolisiin ongelmaan, heillä on selvempi näkemys totuudesta sekä ovat spontaaneja ja luovia.
Monet psykologit ennen Maslow’ta olivat keskittyneet lähinnä poikkeavuuksiin ja sairauksiin, mutta Maslow halusi tietää, mitkä tekijät vaikuttivat positiiviseen mielenterveyteen. Hän olikin niin sanotun humanistisen psykologian perustajia.
Teoksia

Maslow, A.H.: A Theory of Human Motivation.  Psychological Review 1943.
Maslow, A.H.: Motivation and Personality (2nd edition). New York 1970.
Aiheesta muualla

Kuvia tai muita tiedostoja aiheesta Abraham Maslow Wikimedia Commonsissa
Maslow’n tarvehierarkia.
Al-Zukhruf

Al-Zukhruf arabialaisin merkein
Al-Zukhruf (arab. الزخرف‎, al-zuḫruf, suom. Koreuden suura) on Koraanin 43. suura ja luokitellaan mekkalaiseksi. Suura sisältää 89 jaetta.
Suura 43 arabiankielisenä resitaationa
Sisältö

Suura alkaa "mystisillä kirjaimilla", joiden arvoitusta Christoph Luxenberg on pyrkinyt selvittämään.
Suura kertoo muun ohessa Mooseksesta (jakeet 46–55) ja Jeesuksesta (jakeet 57–67). Hämeen-Anttila katsoo suuran sisältävän polemiikkia monijumalaisia vastaan (jakeet 36–45, 78–87), mutta G. R. Hawting tulkitsee polemiikin suuntautuvan kristinuskoa vastaan.
Alaluokka

Alaluokka voi viitata ainakin seuraaviin asioihin:
alaluokka, työväenluokka, yhteiskunnan ryhmä
luokkaa alempi jako tieteellisessä jaottelussa, esim. biologiassa
alaluokka, koulun ensimmäiset 2 luokkaa kansakoulussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Alaluokka”, voi hakea sivunnimihaulla, laajalla sivunnimihaulla tai tekstihaulla.
Lumihiutalemuodostelma

| Lumihiutalemuodostelma |
| --- | --- |
 Elokuvan dvd-julkaisun kansi.
Ohjaaja:  Tapio Piirainen
Käsikirjoittaja:  Tapio Piirainen
Tuottaja:  Marcus Korhonen
Säveltäjä:  Pedro Hietanen
Kuvaaja:  Petri Hyryläinen
Leikkaaja:  Jorma Höri
Pääosat:   Ilkka Heiskanen  Taisto Reimaluoto  Maija Junno  Miitta Sorvali  Kirsti Väänänen  Ari-Kyösti Seppo 
Valmistustiedot
Valmistusmaa:  Suomi
Tuotantoyhtiö:  Yle Draama
Ensi-ilta:  8. tammikuuta 2012
Kesto:  53 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Lumihiutalemuodostelma on Tapio Piiraisen ohjaama ja käsikirjoittama televisioelokuva, jonka ensiesitettiin 8. tammikuuta 2012 Yle TV1:n Kotikatsomo-ohjelmapaikalla.
Elokuva on tragikomedia huonosti voivasta työyhteisöstä, joka viettää työkyvyn ylläpitoon tähtäävää tyky-päivää.
Lesley Sharp

| Lesley Sharp |
| --- | --- |

Henkilötiedot
Syntynyt: 3. huhtikuuta 1960 (ikä 64) Manchester, Iso-Britannia
Ammatti:  näyttelijä
Näyttelijä
Aktiivisena:  1986–
Merkittävät roolit:  Jean Horsefall (Housut pois!) Janet Scott (Scott & Bailey)
Aiheesta muualla
IMDb 
Elonet
Lesley Sharp (s. 3. huhtikuuta 1960 Manchester, Iso-Britannia) on brittiläinen näyttelijä ja ohjaaja. Sharp tunnetaan rooleistaan useissa televisiosarjoissa, mutta hän on esiintynyt myös elokuvissa ja teatterissa.
Ura

Sharp valmistui vuonna 1982 Guildhall School of Music and Drama -teatterikoulusta.
Hän sai vuonna 1997 parhaan sivuosan Bafta-palkinnon ehdokkuuden roolistaan Jean Horsefallina elokuvassa Housut pois! ja hän voitti muiden näyttelijöiden kanssa elokuvasta parhaan näyttelijäkokoonpanon SAG-palkinnon.
Vuonna 2008 Sharp esiintyi sivuroolissa Sky Silvestryna tieteissarjan Doctor Who jaksossa Huviretki helvettiin. Sarjan luoja ja tuottaja Russell T Davies kertoi samana vuonna haastattelussa halustaan tehdä Sharpista sarjan ensimmäinen naispuolinen Tohtori.
Yksityiselämä

Lesley Sharp syntyi Manchesterissa vuonna 1960 ja hänen äitinsä antoi hänet adoptoitavaksi. Sharp kasvoi Liverpoolissa ja muutti 18-vuotiaana Lontooseen.
Sharp on naimisissa näyttelijä Nicholas Gleavesin kanssa ja heillä on kaksi poikaa.
Valikoitu filmografia > Elokuva

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1987 | Rita, Sue ja Bob | Rita, Sue and Bob Too | Michelle |
| 1989 | The Rachel Papers | The Rachel Papers | Jenny |
| 1991 | Close My Eyes – rakasta minua | Close My Eyes | Jessica |
| 1993 | Naked | Naked | Louise |
| 1994 | Priest | Priest | Rouva Unsworth |
| 1997 | Housut pois! | The Full Monty | Jean Horsefall |
| 2001 | From Hell | From Hell | Catherine Eddowes |
| 2004 | Vera Drake | Vera Drake | Jessie Barnes |
| 2008 | Mustesydän | Inkheart | Mortola |
| 2016 | Dusty and Me | Dusty and Me | Lil |
Valikoitu filmografia > Televisio

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Lisätietoja |
| --- | --- | --- | --- | --- |
| 1993–1994 | Frank Stubbs Promotes | Frank Stubbs Promotes | Petra Dillon | 13 jaksoa |
| 1997 | Common As Muck | Common As Muck | Christine Stranks | 6 jaksoa |
| 1997 | Kuunkivi | The Moonstone | Rosanna Spearman | Televisioelokuva |
| 1998–2000 | Rankkareita ja mustia sukkia | Playing the Field | Theresa Mullen | 20 jaksoa |
| 1999 | Ryöstö päivänvalossa | Daylight Robbery | Carol Murphy | 4 jaksoa |
| 2000–2001 | Tehdas | Clocking Off | Trudy Graham | 11 jaksoa |
| 2001 | Bob & Rose | Bob & Rose | Rose Cooper | 6 jaksoa |
| 2005–2006 | Afterlife | Afterlife | Alison Mundy | 14 jaksoa |
| 2008 | Doctor Who | Doctor Who | Sky Silvestry | jakso "Huviretki helvettiin" |
| 2008 | The Children | The Children | Anne | Minisarja |
| 2009 | Hercule Poirot | Agatha Christie's Poirot | Neiti Martindale | jakso "Kellot" |
| 2009 | Cranfordin naiset | Cranford | Rouva Bell | 2 jaksoa |
| 2009 | Red Riding 1980: Silmukka kiristyy | Red Riding: In the Year of Our Lord 1980 | Joan Hunter | Televisioelokuva |
| 2009 | Anne Frankin päiväkirja | The Diary of Anne Frank | Petronella Van Daan | 5 jaksoa |
| 2011 | The Shadow Line | The Shadow Line | Julie Bede | Minisarja |
| 2011–2016 | Scott & Bailey | Scott & Bailey | Janet Scott | 33 jaksoa |
| 2012–2013 | Starlings | Starlings | Jan | 16 jaksoa |
| 2015 | Capital | Capital | Mary | Minisarja |
| 2016 | Paranoid | Paranoid | Lucy Cannonbury | Minisarja |
Aiheesta muualla

Lesley Sharp Elonetissä.
Lesley Sharp Internet Movie Databasessa. (englanniksi)
Lukaku

Lukaku on muun muassa seuraavien henkilöiden sukunimi:
Jordan Lukaku (s. 1994), belgialainen jalkapalloilija
Roger Lukaku (s. 1967), kinshasankongolainen jalkapalloilija
Romelu Lukaku (s. 1993), belgialainen jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Linnéträdgården

Linnéträdgården
Vanha piirustus puutarhasta
Linnéträdgården on Ruotsissa Uppsalan kaupungissa sijaitseva puutarha. Se esittelee sekä 1700-luvun kasvitieteellisten puutarhojen tyyliä että Carl von Linnén elämää ja toimintaa.
Puutarhan perusti Olof Rudbeck vanhempi vuonna 1655 ja se oli Ruotsin ensimmäinen kasvitieteellinen puutarha. Alue oli nykyistä pienempi ja kasvilajeja tai -lajikkeita puutarhassa oli melkein 2 000. Puutarhan suuruudenaika oli Carl von Linnén johdon aikana vuosina 1741–1778. Kun hänet nimitettiin professoriksi vuonna 1741, hän laajennutti paikasta yhden Euroopan johtavista kasvitieteellisistä puutarhoista, josta löytyi noin 3 000 kasvilajia. Monille Linnén oppilaille opetettiin siellä kasvitiedettä ennen kasvinkeruumatkoille lähtöä.
Kun puutarhassa kärsittiin toistuvista tulvista, Kustaa III lahjoitti vuonna 1787 Uppsalan linnan puutarhan yliopistolle, ja Uppsalan kasvitieteellinen puutarha siirrettiin sinne. Vanha puutarha lopetettiin 1802 ja muutettiin sitten puistoksi.. Vuonna 1923 se nimettiin Linnéträdgårdeniksi, kun se oli rekonstruoitu Carl Hårlemanin korjaamien alkuperäissuunnitelmien mukaiseksi.
Puutarha oli Svenska Linnésällskapetin hoidossa vuoteen 1977 asti, jolloin se luovutettiin talousvaikeuksien vuoksi Uppsalan yliopistolle.
Aiheesta muualla

Wikimedia Commonsissa on kuvia tai muita tiedostoja aiheesta .
Uppsala universitet: Linnéträdgården (ruotsiksi)
Linnés Uppsala: Linnéträdgården – En unik oas mitt i stadens brus (ruotsiksi)
Linnés vänner: Linnéträdgården (ruotsiksi)
ATP Tour 250

ATP World Tour 250 (aiemmin myös nimillä International Series ja World Series) on joukko tennisturnauksia ATP-kiertueella. 250-sarja on pienin luokka ATP-kiertueella. Muita luokkia ovat ATP World Tour Masters 1000 ja ATP World Tour 500.
Sarjaan kuuluu 40 turnausta, joista jokaisesta voittaja saa 250 ranking-pistettä. Turnauksissa on joko 28, 32 tai 48 pelaajaa kaksinpelissä ja 16 paria nelinpelissä.
Turnaukset

| 0 | 1 | 2 | 3 | 4 |
| --- | --- | --- | --- | --- |
| Turnaus | Kaupallinen nimi | Kaupunki | Maa | Kenttä |
| Brisbane | Brisbane International | Brisbane |  Australia | Kova |
| Doha | Qatar ExxonMobil Open | Doha |  Qatar | Kova |
| Pune | Tata Open Maharashtra | Pune |  Intia | Kova |
| Sydney | Sydney International | Sydney |  Australia | Kova |
| Auckland | ASB Classic | Auckland |  Uusi-Seelanti | Kova |
| Montpellier | Open Sud de France | Montpellier |  Ranska | Kova (s) |
| Sofia | DIEMA XTRA Sofia Open | Sofia |  Bulgaria | Kova (s) |
| Quito | Ecuador Open | Quito |  Ecuador | Massa |
| New York | New York Open | New York |  Yhdysvallat | Kova (s) |
| Buenos Aires | Argentina Open | Buenos Aires |  Argentiina | Massa |
| Marseille | Open 13 Provence | Marseille |  Ranska | Kova (s) |
| Delray Beach | Delray Beach Open | Delray Beach |  Yhdysvallat | Kova |
| São Paulo | Brasil Open | São Paulo |  Brasilia | Massa (s) |
| Marrakech | Grand Prix Hassan II | Marrakech |  Marokko | Massa |
| Houston | U.S. Men's Clay Court Championships | Houston |  Yhdysvallat | Massa |
| Budapest | Gazprom Hungarian Open | Budapest |  Unkari | Massa |
| Estoril | Millenium Estoril Open | Estoril |  Portugali | Massa |
| München | BMW Open by FWU | München |  Saksa | Massa |
| Istanbul | TEB BNP Paribas Istanbul Open | Istanbul |  Turkki | Massa |
| Geneve | Banque Eric Sturdza Geneva Open | Geneve |  Sveitsi | Massa |
| Lyon | Open Parc Auvergne-Rhône-Alpes Lyon | Lyon |  Ranska | Massa |
| Stuttgart | MercedesCup | Stuttgart |  Saksa | Ruoho |
| ’s-Hertogenbosch | Ricoh Open | ’s-Hertogenbosch |  Alankomaat | Ruoho |
| Antalya | Antalya Open | Antalya |  Turkki | Ruoho |
| Eastbourne | Eastbourne International | Eastbourne |  Iso-Britannia | Ruoho |
| Båstad | Ski Star Swedish Open | Båstad |  Ruotsi | Massa |
| Umag | Plava Laguna Croatia Open Umag | Umag |  Kroatia | Massa |
| Newport | Dell Technologies Hall of Fame Open | Newport |  Yhdysvallat | Ruoho |
| Atlanta | BB&T Atlanta Open | Atlanta |  Yhdysvallat | Kova |
| Gstaad | J. Safra Sarasin Swiss Open Gstaad | Gstaad |  Sveitsi | Massa |
| Los Cabos | Abierto Mexicano de Tenis Mifel presentado por Cinemex | Los Cabos |  Meksiko | Kova |
| Kitzbühel | Generali Open | Kitzbühel |  Itävalta | Massa |
| Winston-Salem | Winston-Salem Open | Winston-Salem |  Yhdysvallat | Kova |
| Pietari | St. Petersburg Open | Pietari |  Venäjä | Kova (s) |
| Metz | Moselle Open | Metz |  Ranska | Kova (s) |
| Chengdu | Chengdu Open | Chengdu |  Kiina | Kova |
| Shenzhen | Shenzhen Open | Shenzhen |  Kiina | Kova |
| Moskova | VTB Kremlin Cup | Moskova |  Venäjä | Kova (s) |
| Tukholma | Instrum Stockholm Open | Tukholma |  Ruotsi | Kova (s) |
| Antwerpen | European Open | Antwerpen |  Belgia | Kova (s) |
Aiheesta muualla

ATP World Tourin viralliset sivut
International Tennis Federation (ITF) viralliset sivut
Luettelo vuoden 2002 miehittämättömistä avaruuslennoista
Aiheesta muualla

Güntherin avaruussivun Chronology-kohdasta laukaisujen historia (päälähde)
Jonathan McDowellin avaruussivusto
ESAn tieteelliset avaruuslennot (Arkistoitu – Internet Archive)
NASA Jet Propulsion Laboratoryn avaruuslennot
Miehittämättömien lentojen englanninkielinen keskustelusivu
| 0 | 1 | 2 |
| --- | --- | --- |
| Edeltäjä: Vuosi 2001 | Miehittämättömät avaruuslennot | Seuraaja: Vuosi 2003 |
Al Mafraq

Kuvernementin sijainti kartalla
Al Mafraq (arab. محافظة المفرق‎) on yksi Jordanian kahdestatoista kuvernementista. Se on Jordanian toiseksi harvimmin asuttu alue, ja sijaitsee maan luoteisosassa rajoittuen pohjoisessa Syyriaan, idässä Irakiin ja etelässä Saudi-Arabiaan. Al Mafraqin pinta-ala on 26 541 neliökilometriä, joten se on kooltaan Jordanian toiseksi suurin. Kuvernementin alueella asui vuonna 2008 noin 275 000 ihmistä. Sen pääkaupunki on noin 47 000 asukkaan Mafraq.
Lubin Olewiński

Lubin Olewiński (1825–1879) oli puolalainen pikakirjoittaja, joka laati saksalaisesta Gabelsbergerin pikakirjoitusjärjestelmästä puolankielisen version.
Olewiński oli ensin upseerina Itävallan armeijassa, myöhemmin Lembergissä (nykyisin Lviv) Galitsian maapäivien pikakirjoitustoimiston johtajana sekä pikakirjoituksen dosenttina Lembergin yliopistossa.
Lumihiutaleet ja maailmankuvat

| Lumihiutaleet ja maailmankuvat |
| --- | --- |

Kirjailija:  Raimo Lehti
Kieli:  suomi
Kustantaja:  Ursa
Julkaistu:  1998
Ulkoasu:  sidottu
Sivumäärä:  366
ISBN:  951-9269-81-9
Löydä lisää kirjojaKirjallisuuden teemasivulta
Lumihiutaleet ja maailmankuvat: Talvinen tarina kylmyydestä ja sen ihmeellisistä aikaansaannoksista on Raimo Lehden vuonna 1998 ilmestynyt tietokirja. Teoksen on julkaissut Ursa. Kirja sai valtion tiedonjulkistamispalkinnon 1999 ja sen toinen painos ilmestyi vuonna 2000.
Aiheesta muualla

Raimo Lehti: Lumihiutaleet ja maailmankuvat: Havaintoja ja spekulaatioita 1600-luvulta[vanhentunut linkki]. Tieteessä tapahtuu 7/1998.
Adiós

Adiósin sijainti maakunnassa.
Näkymä Adiósiin.
Adiós on kunta Navarran maakunnassa Navarran itsehallintoalueella Espanjassa. Vuonna 2016 kunnan asukasluku oli 155.
Aiheesta muualla

Adiós (espanjaksi)
Alaskan ABC-saaret

Windfall Harbour on luonnonsatama Admiralty Islandilla.
Alaskan ABC-saaret on kolmen saaren ryhmä Kaakkois-Alaskan Alexandersaaristossa. Saaret ovat Admiralty Island, Baranof Island ja Chichagof Island. Saaret ovat pääosin koskemattomia. Suurin osa saarten alueesta on suojeltu, eikä niillä juuri ole asukkaita, vaikka ne kuuluvat Yhdysvaltojen suurimpiin saariin.[lähde? ]
Aimo Ryynänen

Aimo Ryynänen 2012
Aimo Ryynänen (s. 1946) on Tampereen yliopiston kunnallisoikeuden professori emeritus. Hänen tutkimuskohteitaan ovat muun muassa kunnallinen itsehallinto, yhdentymiskehityksen vaikutukset alueiden ja kuntien asemaan sekä kuntalain soveltamiseen liittyvät kysymykset. Ryynänen on kirjoittanut monia kunnallisoikeudellisia teoksia.
Hän on toiminut Orimattilan kaupunginvaltuustossa 1997–2021, ja sen puheenjohtajana 1997–2000. Viimeksi hän on toiminut Orimattilan kaupunginhallituksen puheenjohtajana 2013–2014 ja 2017–2021. Hän on myös Päijät-Hämeen maakunnan liiton hallituksen pitkäaikainen jäsen. 
Euroopan alueiden komiteaan hän kuului 1998–2001 ja Euroopan neuvoston kuntia ja alueita edustavaan kongressiin 2002–2012. Valtion yhteiskuntatieteellisen toimikunnan (Suomen Akatemia) jäsenenä hän on ollut vuosina 1989–1991, Suomen Kuntaliiton valtuuston jäsenenä 1997–2001 ja Kokoomuksen puoluevaltuuston jäsenenä 1997–2001.
Huomionosoitukset ja kunniamerkit

Tasavallan presidentti on myöntänyt Ryynäselle kunnallisneuvoksen arvon 2013. 
Hänelle on myönnetty myös Suomen Valkoisen Ruusun ritarikunnan I luokan ritarimerkki 2001, Suomen Kaupunkiliiton hopeinen kunniamerkki 1993, Suomen Kuntaliiton kultainen kunniamerkki 2006, Kokoomuksen kultainen leijona 2009 ja Kokoomuksen 100-vuotiskunniamerkki 2019.
Rotaryjärjestön Paul Harris Fellow -mitali ja arvo Ryynäselle on myönnetty 1997.
Ryynänen on kutsuttu Focus Localis ry:n (ent. Kunnallistieteen yhdistys) kunniajäseneksi 2019.
Kustantajan vuoden kirja -tunnustuksen Ryynänen sai kirjastaan Kunnallishallinnon kansainväliset vaikutteet (2013) ja Kunnallisalan kehittämissäätion kehittämispalkinnon 2010.
Lääninlääkäri

Lääninlääkäri oli Suomen valtion jokaiseen lääniin palkkaama ylin paikallinen lääkintöviranomainen. Piirilääkäriverkoston osaltaan korvannut lääninlääkärilaitos oli toiminnassa vuodesta 1943 vuoteen 1971, jolloin virat siirtyivät lääninhallitusten sosiaali- ja terveysosastojen käyttöön. Lääninlääkärin työnä oli etenkin hallinnollisten asioiden hoitaminen ja sairauksien enneltaehkäisy, kun taas kunnanlääkärit hoitivat potilaiden sairauksia. Lääninlääkäri johti lääninlääkärin toimistoa, jossa työskenteli myös apulaislääninlääkäri, lääninkätilö ja lääninterveyssisar. Ahvenanmaalla vastaava virkalääkäri oli maakunnanlääkäri. Vuonna 1973 apulaislääninlääkärin virat muutettiin oikeuslääkärin viroiksi.
Lääkintöhallituksen ja lääninhallituksen alaisuudessa toimineen lääninlääkärin tehtävänä oli muun muassa sairaan- ja terveydenhoidon valvominen omassa läänissään, tartuntatautien ehkäisytyö ja oikeuslääketieteellisten ruumiinavausten suorittaminen. Hänen valvottaviaan olivat myös läänin alueella työskentelevät lääkärit, kätilöt ja terveydenhoitajat. Lääninlääkärilaitos perustettiin 1939 säädetyllä lailla yleisestä lääkärinhoidosta, joka tuli voimaan 1943.
Al-Zubarah

| Al-Zubarah |
| --- | --- |
 Al-Zubarahin linnoitus.
Maailmanperintökohde
Sijainti:  Al-Šamal, Qatar  25°58′43″N, 51°01′35″E
Tyyppi:  kulttuuri
Kriteerit:  III, IV, V
Tunnusnumero:  1402
Valintahistoria
Valintavuosi:  2013
 Al-Zubarah
Al-Zubarah (arab. الزبارة‎, Az-Zubāra) on raunioitunut kaupunki Persialahden rannalla Qatarin niemimaan luoteisosassa, noin 85 kilometriä Dohasta. Se oli kukoistava kauppapaikka ja helmenkalastuksen keskus 1700-luvun loppupuolella ja 1800-luvun alussa, kunnes se tuhottiin vuonna 1811 ja hylättiin myöhemmin kokonaan.
Kohde

Al-Zubarah sijaitsee Qatarissa maan luoteisrannikolla noin 85 kilometriä maan pääkaupunki Dohasta luoteeseen. Unescon maailmaperintökohde sisältää 1900-luvun alkupuolelta peräisin olevan Al-Zubarahin linnoituksen, 1700-luvulta peräisin olevan rauniokaupungin, sekä uutta linnoitusta vanhemman Qal’at Murairin linnoituksen rauniot.
Historia

Al-Zubarah oli yksi useammasta Persianlahden rannikon linnoitetuista kauppakaupungeista. Kaupunkeja oli alkanut kasvaa varhaisella islamilaisella kaudella suurin piirtein 800-luvulta alkaen. Kaupungeista oli yhteydet asutuskeskuksiin sisämaasta ja ne kilpailivat keskenään kaupasta Intian valtamerelle.
Al-Zubarahin perustajina pidetään Utub-klaaneja. Klaanit olivat alkaneet lähteä liikkeelle Arabian niemimaan keskiosista 1600-luvulla ja lopulta ne päätyivät nykyisen Kuwaitin alueelle. On mahdollista, että tämän muuttoliikkeen aikana 1700-luvun alussa klaaneja asui jonkin aikaa ensin nykyisen Al-Zubarahin seudulla. Joitakin merkkejä on esimerkiksi teltta- ja hökkeliasumuksista ennen 1760-lukua. Kaupunki perustettiin varsinaisesti kuitenkin vasta jonkin aikaa myöhemmin. Joitakin Al Khalifa-suvun jäseniä muutti Kuwaitista al-Zubarahiin vuonna 1766. Heidän perässään tuli pian Al Jalahima-suvun jäseniä. Paikalle kehittyi nopeasti kaupunki ja tärkeä kauppasatama, jonka merkitys kasvoi etenkin safavidien vallattua Basran sataman vuonna 1776. 1700-luvun al-Zubarah käsitti kaupunginmuurin ympäröimän kaupunkialueen ja sen asukasluku on ollut korkeimmillaan ehkä noin 6 000–9 000 henkilöä.
Hallitsevassa asemassa al-Zubarahissa ollut al-Khalifan suku valtasi tuolloin Persialle alisteisen Bahrainin vuonna 1783 ja suvun jäsenet alkoivat siirtyä Qatarilta Bahrainille. Al-Zubarahin merkitys alkoi vähetä. Vuonna 1811 Masqatin sulttaanille uskolliset joukot tuhosivat kaupungin. Suurin osa kaupungin kivirakennuksista raunioitui. Aikaisempien asutusten tilalle perustettiin pienehköjä telttaleirejä ja kalastajien asumuksia. Sittemmät asukkaat harjoittivat lähinnä helmenkalastusta. Vuosisadan kuluessa paikka hylättiin lopulta kokonaan. Qatarissa uudeksi voimatekijäksi nousivat Al Thanin suku, joiden tukialue oli Qatarin niemimaan itäosissa. Al Thanin suku teki iskuja Al Khalifan sukua vastaan, joka hallitsi edelleen al-Zubarahia. Asiaan puuttuivat lopulta britit, jotka tekivät vuonna 1916 Qatarista oman erillisen protektoraattinsa. Al Khalifan suku vaikutti brittien alaisessa Bahrainissa. Vuonna 1938 šeikki Abdullah bin Jassim Al Thani rakennutti paikalle linnoituksen, joka sijaitsee lähellä kaupungin raunioita. Al-Zubarahin kysymyksestä kiisteltiin Qatarin ja Bahrainin välillä aina vuoteen 1957 saakka, jolloin brittien ratkaisun mukaisesti alue annettiin  Qatarille ja Bahrain menetti sen siihen asti hallitsemansa oikeudet esimerkiksi laidunnukseen alueella.
Aluekiista on ollut ajoittain esillä myös sittemmin. Bahrain on pitänyt sitä esillä aluevesiä koskevissa kiistoissa, sekä esimerkiksi Hawarin saarta koskevissa kiistoissa. Al-Zubarah lisättiin Unescon maailmanperintöluetteloon vuonna 2013.
Kaupungin raunioita.
Al-Zubarahin linnoitus.